
ΔΕΚΕΜΒΡΙΟΣ 2011 ΣΤΟ ΙΜΚ
ΣΥΝΟΠΤΙΚΗ ΠΑΡΟΥΣΙΑΣΗ
Εκθέσεις

ΕΚΘΕΣΗ ΖΩΓΡΑΦΙΚΗΣ

Κώστας Σπυρόπουλος

« Αιέν αριστεύειν... στο σύγχρονο αστικό τοπίο»  

Από Τετάρτη 14 Δεκεμβρίου 2011 έως Κυριακή 8 Ιανουαρίου 2012

Αίθουσα: 

Εκθεσιακός Χώρος - 1ος Όροφος
Εγκαίνια: 

Τετάρτη 14 Δεκεμβρίου    2011, στις 19:30
 
Διάρκεια:

14.12.2011 - 8.01.2012 

Κλειστά: 

24, 25, 30, 31/12/2011   1/1 και 6/1/2012
Ώρες λειτουργίας: 
Δ-Κ 18:00-22:00

ΕΙΣΟΔΟΣ ΕΛΕΥΘΕΡΗ
*******

Έκθεση φωτογραφίας & οπτικοακουστικού υλικού

Δημιουργικότητα-Δράση-Εθελοντισμός

Κυριακή 11 και  Δευτέρα 12 Δεκεμβρίου 2011, 

από τις 11:00 έως τις  23:00
ΙΒ Σχολεία που συμμετέχουν : American Community Schools – Σχολή Μωραΐτη – Κολλέγιο Ψυχικού – Εκπαιδευτήρια Δούκα – St. Catherine’s British School – Εκπαιδευτήρια «Ο ΠΛΑΤΩΝ» - ΙΟΝΙΟΣ ΣΧΟΛΗ – ANATOLIA COLLEGE - Εκπαιδευτήρια Κωστέα  Γείτονα, Campion School.   
*********

ΜΟΥΣΙΚΕΣ ΠΑΡΑΣΤΑΣΕΙΣ
GRAVEYARD CAFÉ BAND / ελευθερία ή θάνατος

μια παραγωγή της «bijoux de kant»

ΜΟΝΟ ΓΙΑ 8 ΠΑΡΑΣΤΑΣΕΙΣ

Δευτέρα 5,Τρίτη 6, Τετάρτη 7, Πέμπτη 8  &  

Δευτέρα 12, Τρίτη 13, Τετάρτη 14, Πέμπτη 15 Δεκεμβρίου,  στις 21.30

Αίθουσα: BLACK  BOX
Διάρκεια Παράστασης: 70΄

Είσοδος: 10€ 

ΔΩΡΟΣ ΔΗΜΟΣΘΕΝΟΥΣ

«Από την Κύπρο και τη Μεσόγειο. Ένας Μουσικός Περίπλους»

Παρασκευή 16 Δεκεμβρίου 2011, στις 21:00
http://www.youtube.com/watch?v=tW1Frs2N2uM
Συμμετέχουν: Lamia Bedioui 


            Ελένη και η Σουζάνα Βουγιουκλή 


            Μάρθα Μαυροειδή

Αφήγηση: ο ποιητής Λίνος Ιωαννίδης

Ενορχήστρωση: Νεοκλής Νεοφυτίδης

Αίθουσα: Θέατρο

Τιμές εισιτηρίων 15€
        


                    10€ 

****
Η μουσική των Χριστουγέννων είναι Μπαρόκ !

Τρίτη 27 και Τετάρτη 28 Δεκεμβρίου 2011, στις 21:00

Ιταλικά Μαργαριτάρια

των A.Corelli, D.Scarlatti, P.Locatelli, D.Ortiz

Μια εορταστική συναυλία με έργα Iταλικού Mπαρόκ

Ναταλία Γεράκη - φλάουτο, ο Δημήτρης Κούντουρας - φλάουτο με ράμφος, Ανδρέας Λινός - βιόλα ντα γκάμπα, Μάρκελλος Χρυσικόπουλος - τσέμπαλο
Αίθουσα: Θέατρο

Διάρκεια: 70' 

Εισιτήρια: 12€ γενική είσοδος
ΘΕΑΤΡΙΚΕΣ ΠΑΡΑΣΤΑΣΕΙΣ

"Ο Αμερικάνος" του Αλ. Παπαδιαμάντη

Θανάσης Σαράντος
Από Παρασκευή 2 έως Παρασκευή 30 Δεκεμβρίου 2011

Αίθουσα: Black Box

Διάρκεια: 65'

Εταιρεία Θεάτρου «Ηθικόν Ακμαιότατον»
Από Παρασκευή 2 έως και Κυριακή 18 Δεκεμβρίου 2011

Παρασκευή, Σάββατο στις 21:30

Κυριακή στις 20:00

Από Τετάρτη 21 έως και Παρασκευή 30 Δεκεμβρίου 2011
Τετάρτη, Πέμπτη, Παρασκευή στις 21:30

Τιμές εισιτηρίων: 15€,   

                                  10€  
Τετάρτες & Κυριακές μειωμένη τιμή εισιτηρίου για όλους τους θεατές: €10 

Παραστάσεις για οργανωμένες επισκέψεις σχολείων
*******

Οι Ελαφροΐσκιωτοι
Μια χριστουγεννιάτικη ιστορία του Αλέξανδρου Παπαδιαμάντη

σκηνοθεσία: Μαριτίνα Πάσσαρη

http://www.youtube.com/watch?feature=player_detailpage&v=hKNYW2s4RQc
Τρίτη 20, Δευτέρα 26, Τρίτη 27 Δεκεμβρίου 2011

Δευτέρα 2, Τρίτη 3 Ιανουαρίου 2012,  στις 21:30

Αίθουσα: black box 

Διάρκεια παράστασης: 65' 

Είσοδος: 10€ 

                    5€ 
******

ΑΠΟΚΑΛΥΨΗ ΤΟΥ ΙΩΑΝΝΗ
Πέμπτη 22 και Παρασκευή 23 Δεκεμβρίου, στις 21.00
Ποιητική απόδοση στα σύγχρονα ελληνικά και μουσική σύνθεση: Νίκος Παπακώστας

Σκηνοθετική Επιμέλεια και Αφήγηση: Γιώργος Καραμίχος

Αίθουσα: Θέατρο   

Διάρκεια: 1.40΄

Τιμή εισιτηρίων 12€, ενιαίο     

*****

ΤΟΥ ΕΡΩΤΑ ΚΑΙ ΤΟΥ ΟΝΕΙΡΟΥ ΜΕ ΤΗ ΜΑΡΑ ΘΡΑΣΥΒΟΥΛΙΔΟΥ ΚΑΙ ΤΟΝ ΓΙΩΡΓΟ ΝΙΑΡΧΟ..
GUEST: Θοδωρής Πανάς, χορευτής και χορογράφος

Πέμπτη 29 Δεκεμβρίου 2011, στις 21:00

Αίθουσα: Θέατρο

Διάρκεια: 90'
Εισιτήρια: 15€ ενιαίο
*********
ΚΙΝΗΜΑΤΟΓΡΑΦΙΚΕΣ ΠΡΟΒΟΛΕΣ

BICYCLE FILM FESTIVAL
Ποδήλατο | Κινηματογράφος
Προβολές:  Παρασκευή  9, Σάββατο 10  & Κυριακή  11 Δεκεμβρίου 2011
Δύο διαφορετικές προβολές καθημερινά: στις 19:00 & στις 21:00
Αίθουσα: Κινηματογράφος 

Τιμές εισιτηρίων 5€ κάθε προβολή, 



      8 € ημερήσιο,


                 24€ εβδομαδιαίο

******
Τετάρτες με Κινηματογράφο στο ΙΜΚ

Προβολές Κλασικών Κινηματογραφικών Αριστουργημάτων

Σε συνεργασία με τη New Star και τον Βελισσάριο Κοσσυβάκη

Κάθε Τετάρτη με ελεύθερη είσοδο
Δεκέμβριος 2011 

Μικρό Αφιέρωμα στον Γούντι Άλεν και σε 4 καυτές κωμωδίες του

από την Τετάρτη 7/12 έως την Τετάρτη 28/12, στις 21:30

Αίθουσα: Κινηματογράφος 

Είσοδος Ελεύθερη
*********

**************
Αναλυτικά
Δεκέμβριος 2011 στο ΙΜΚ

ΕΚΘΕΣΕΙΣ
Κώστας Σπυρόπουλος
Ζωγραφική
« Αιέν αριστεύειν... στο σύγχρονο αστικό τοπίο»  

Από Τετάρτη 14 Δεκεμβρίου 2011 έως Κυριακή 8 Ιανουαρίου 2012

"Κάθε αντικείμενο είναι ωραίο ή άσχημο ανάλογα 
με την ματιά που το βλέπουμε …" 

Ο Κώστας Σπυρόπουλος, Καθηγητής Ιατρικής στο Πανεπιστήμιο Πατρών και γνωστός ζωγράφος, εκθέτει στο Ίδρυμα Μ. Κακογιάννης από την Τετάρτη 14 Δεκεμβρίου 2011 έως την Κυριακή 8 Ιανουαρίου 2012,  σειρά πρόσφατων έργων  του, που επικεντρώνονται στο σύγχρονο τοπίο της πόλης με ιδιότυπες συνθέσεις και  πληθωρικά χρώματα.

Εγκαίνια της Έκθεσης : Τετάρτη 14 Δεκεμβρίου  2011, στις 19:30, στο Φουαγέ του 1ου ορόφου του Ιδρύματος Μιχάλης Κακογιάννης.
 

Η δουλειά του Κώστα Σπυρόπουλου, των τελευταίων χρόνων, πραγματεύεται την εικόνα του αστικού τοπίου όπως διαγράφεται και λειτουργεί πρωτογενώς ως χώρος δραστηριότητας της όψιμης πολιτιστικής δομής. Για τον ζωγράφο Κώστα Σπυρόπουλο το αστικό τοπίο είναι άρρηκτα συνδεδεμένο με την αστική δημοκρατία που έχει την προέλευσή της σε παλαιότερους αυστηρά δομημένους κοινωνικούς σχηματισμούς. Διατηρεί το ενδιαφέρον του κυρίως ως μια αρθρωμένη δήλωση υπαρξιακής υπόστασης και επικοινωνίας σαν ένα αναπόφευκτα οργανωμένο πεδίο, που διαπραγματεύεται και κρίνει την ατομική ελευθερία. Κάθε νέος αναπτύσσεται και βιώνει το αστικό τοπίο, ως νέος πρωτόπλαστος, που είναι ένα "απειλητικά" προστατευτικό πλαίσιο που θέτει όρια και επιζητεί κατανόηση, αποκρυπτογράφηση και συναίνεση.


Υπάρχει σαφήνεια στην απόδοση των χώρων, που βρίσκονται σε αρμονία με την εικόνα των αθλητών της πόλης και των άλλων μορφών που ζουν και βιώνουν το περιβάλλον. Οι πίνακες του ζωγράφου απεικονίζουν ενίοτε την εσωτερική ζωή του αστού, που πότε βασανίζεται αλλά και πότε προάγεται και ευοδώνεται από το πλαίσιο στο οποίο αναπτύσσεται, δραστηριοποιείται και σκέφτεται βιώνοντας εμπειρίες καθημερινές που έχουν αξία μοναδική, ερωτική πολλές φορές, γιατί προστιθέμενη η καθημερινότητα αποτελεί ολοκλήρωση της νοηματικής ύπαρξης. 

Στο πιο πάνω πλαίσιο θίγονται και συγκεκριμένες εκδοχές, χαρακτηριστικές της αστικής ζωής, όπως τα όρια της πόλης που απειλούν το φυσικό τοπίο, η αυξανόμενη παρουσία βίας στους δρόμους, η απειλητική αισθητική της τηλεόρασης και η παραπληροφόρηση, γίνεται ένας υπαινιγμός ως προς την αληθή γνώση και την δίχως εννοιολογικό περιεχόμενο πληροφόρηση. Χρησιμοποιούνται επίσης εικόνες από την μαζική κουλτούρα, τα λαϊκά έντυπα, τη διαφήμιση στον κόσμο της μαζικής κατανάλωσης και των μαζικών προϊόντων. 

Όπως σημειώνει ο ίδιος: "Κάθε αντικείμενο είναι ωραίο ή άσχημο ανάλογα με τη ματιά που το βλέπουμε..." 

Σύντομο βιογραφικό


Ο Κώστας Σπυρόπουλος γεννήθηκε στην Πάτρα το 1952. Έκανε μαθήματα ζωγραφικής στο Heron Art Institute του Πανεπιστημίου της Ινδιανάπολης των ΗΠΑ. Έκανε ελεύθερες σπουδές στα περισσότερα από τα μουσεία της Ευρώπης. Από το 2000 έως το 2008 ήταν αναπληρωτής καθηγητής στη Σχολή Πλαστικών Τεχνών και Επιστημών της Τέχνης του Πανεπιστημίου Ιωαννίνων με γνωστικό αντικείμενο Εικαστική Ανατομία (Ν.407). Είναι καθηγητής Ιατρικής του Πανεπιστημίου Πατρών. Μέλος του Επιμελητηρίου Εικαστικών Τεχνών Ελλάδος. Έργα του βρίσκονται στην Εθνική Πινακοθήκη, στο Μουσείο Βορρέ, στην Πινακοθήκη Σύρου, στη Δημοτική Πινακοθήκη Πειραιώς, στο Μουσείο της Πόλεως των Αθηνών «Βούρου – Ευταξία», στο Σπίτι του Ηθοποιού και σε πολλές ιδιωτικές συλλογές στην Ελλάδα και το εξωτερικό.

ΕΚΘΕΣΗ ΖΩΓΡΑΦΙΚΗΣ

Κώστας Σπυρόπουλος

« Αιέν αριστεύειν... στο σύγχρονο αστικό τοπίο»  

Από Τετάρτη 14 Δεκεμβρίου 2011 έως Κυριακή 8 Ιανουαρίου 2012

Αίθουσα: 

Εκθεσιακός Χώρος - 1ος Όροφος

Εγκαίνια: 

Τετάρτη 14 Δεκεμβρίου    2011, στις 19:30
 
Διάρκεια:

14.12.2011 - 8.01.2012 

Κλειστά: 

24, 25, 30, 31/12/2011   1/1 και 6/1/2012
Ώρες λειτουργίας: 
Δ-Κ 18:00-22:00

ΕΙΣΟΔΟΣ ΕΛΕΥΘΕΡΗ
*** 
Κυριακή 11 και  Δευτέρα 12 Δεκεμβρίου 2011, 
από τις 11:00 έως τις  23:00
Έκθεση φωτογραφίας & οπτικοακουστικού υλικού

Δημιουργικότητα-Δράση-Εθελοντισμός

Στα πλαίσια του εορτασμού του 2011 ως  Ευρωπαϊκού Έτους Εθελοντισμού, τα  ΙΒ σχολεία Αθήνας και Θεσσαλονίκης διοργανώνουν μία έκθεση φωτογραφίας & οπτικοακουστικού υλικού από πρόσφατες δραστηριότητες CAS (Creativity-Action-Service) (Δημιουργικότητα-Δράση-Εθελοντισμός) των μαθητών/-τριών τους. Η έκθεση αυτή έχει  ως σκοπό να προσφέρει για πρώτη φορά  στους μαθητές  όλων των σχολείων την ευκαιρία να μοιραστούν με το ευρύτερο κοινό και κάτω από την ίδια στέγη, αξιόλογες εμπειρίες και εντυπώσεις αποτυπωμένες σε λόγο και εικόνα.

Κυριακή 11 και  Δευτέρα 12 Δεκεμβρίου μεταξύ 11:00 και 23:00.

Tην Κυριακή 11 Δεκεμβρίου μεταξύ 18:30 και 20:30 θα γίνουν ομιλίες και παρουσιάσεις από μαθητές & καθηγητές των σχολείων που συμμετέχουν.

ΙΒ Σχολεία που συμμετέχουν : American Community Schools – Σχολή Μωραΐτη – Κολλέγιο Ψυχικού – Εκπαιδευτήρια Δούκα – St. Catherine’s British School – Εκπαιδευτήρια «Ο ΠΛΑΤΩΝ» - ΙΟΝΙΟΣ ΣΧΟΛΗ – ANATOLIA COLLEGE - Εκπαιδευτήρια Κωστέα  Γείτονα, Campion School.   

Συντονισμός : Εκπαιδευτήρια Κωστέα – Γείτονα IB WORLD SCHOOL  

Ελένη Λοράνδου, CAS & TOK Coordinator 

Κωνσταντίνος Παπαδούκας, Visual Arts 

www.cgs.gr
***

ΜΟΥΣΙΚΕΣ ΣΥΝΑΥΛΙΕΣ

GRAVEYARD CAFÉ BAND / ελευθερία ή θάνατος

μια παραγωγή της «bijoux de kant»

ΜΟΝΟ ΓΙΑ 8 ΠΑΡΑΣΤΑΣΕΙΣ

5,6,7,8  &  12,13,14,15 Δεκεμβρίου στις 21.30

Ξυπνούν οι πεθαμένοι κι αγρυπνούν.

Λέγουν πάλι, λέγουν μέσα τους, λέγουν οριστικώς 

και αμετακλήτως τη μοναδική φράση, τη μόνη αληθινή. 

Ελευθερία ή θάνατος.

Η bijoux de kant μετά τις επιτυχημένες εμφανίσεις στο Faust, παρουσιάζει τη μουσική παράσταση «Graveyard Café Band / ελευθερία ή θάνατος» στο Black Box του Ιδρύματος Μιχάλης Κακογιάννης από 5 Δεκεμβρίου και μόνο για 8 παραστάσεις.

Μια performance που ανασύρει τον εξεγερσιακό ρομαντικό λόγο, μέσα από ελληνικά κείμενα του 19ου και του 20ου αιώνα. Νεκροί και ζωντανοί performers, φαντάσματα και στοιχειά ανεβαίνουν στη σκηνή για να τραγουδήσουν στίχους και  λόγια από τον Κάλβο και το Σολωμό, μέχρι τον Ναπολέοντα Λαπαθιώτη και την Κατερίνα Γώγου. Ο λόγος και η στάση ζωής μιας επαναστατημένης γενιάς, που αναγνωρίζει τη ματαιότητα της εξέγερσής της, αποδομεί τα σύμβολα της ελευθερίας της και βουτά στην απόγνωση και τη μελαγχολία για να επιστρέψει στον μεγάλο της έρωτα: το θάνατο.    

Μουσική: Κώστας Δαλακούρας
Σκηνοθεσία - Σκηνογραφία: Γιάννης Σκουρλέτης
Βίντεο: Ευθύμης Θεοδόσης

Κατασκευή κουστουμιών: Χαρά Δάρμα

Ειδικές κατασκευές: Έλενα Κουφάκη

Παντιέρα: Κωνσταντίνος Σκουρλέτης

Φωτογραφίες: Έμμα Κυριακοπούλου

Performers: Φρόσω Ζαγοραίου, Θεμιστοκλής Καρποδίνης, Σαμψών Φύτρος

Οργάνωση: Bijoux de Kant, Coffee Republic, ΙΜΚ
Ίδρυμα Μ. Κακογιάννης

Δευτέρα 5,Τρίτη 6, Τετάρτη 7, Πέμπτη 8  &  

Δευτέρα 12, Τρίτη 13, Τετάρτη 14, Πέμπτη 15 Δεκεμβρίου,  στις 21.30

Αίθουσα: BLACK  BOX
Διάρκεια Παράστασης: 70΄

Είσοδος: 10€ 

Χορηγοί Επικοινωνίας:

Metropolis

Culturenow.gr

Monopoli.gr

Theaterview

Chimeres.gr (web radio)

***

   Παρασκευή 16 Δεκεμβρίου 2011, στις 21:00

ΔΩΡΟΣ ΔΗΜΟΣΘΕΝΟΥΣ

«Από την Κύπρο και τη Μεσόγειο. Ένας Μουσικός Περίπλους»

http://www.youtube.com/watch?v=tW1Frs2N2uM
Σ΄ ένα Μουσικό Περίπλου της Μεσογείου μας προσκαλεί ο Δώρος Δημοσθένους με τους συνεργάτες του Lamia Bedioui από την Τυνησία,  Ελένη και η Σουζάνα Βουγιουκλή από τη Θράκη,  Μάρθα Μαυροειδή κ.ά. Αποπλέουν από την Κύπρο και ταξιδεύουν σε άλλα λιμάνια και λαούς,  που μας ενώνουν η κοινή  μοίρα, οι καημοί και η ιστορία της Μεσογείου. 

Ένας μελωδικός περίπλους με τραγούδια των λαών μιας θάλασσας που υπήρξε το κέντρο της ιστορίας και του παγκόσμιου πολιτισμού για πολλούς αιώνες.

Ο Δώρος Δημοσθένους ερμηνεύει τραγούδια δημοτικά, δημιουργήματα του λαού, αλλά και επωνύμων συνθετών, δίνοντας  έμφαση στα τραγούδια της Κύπρου, από το μεσαίωνα  και την αναγέννηση, μέχρι τις μέρες μας.

Παράλληλα,  κρίκοι συνδετικοί  ανάμεσα σε μελωδίες διαφορετικής προέλευσης είναι κείμενα, από συγγραφείς που επισκέφτηκαν τους διάφορους τόπους και από τη λαϊκή παράδοση, ή κείμενα γραμμένα ειδικά για τη συναυλία. 

Στην παράσταση συμμετέχουν φιλικά η Lamia Bedioui από την Τυνησία, η Ελένη και η Σουζάνα Βουγιουκλή από τη Θράκη, η Μάρθα Μαυροειδή κ.ά.

Αφήγηση: ο ποιητής Λίνος Ιωαννίδης

Ενορχήστρωση: Νεοκλής Νεοφυτίδης

Η παράσταση πραγματοποιείται με την χορηγία του Υπουργείου Παιδείας και Πολιτισμού της Κύπρου και τελεί υπό την αιγίδα του Πρέσβη της Κυπριακής Δημοκρατίας, κ. Ιωσήφ Ιωσήφ.

Παρασκευή 16 Δεκεμβρίου 2011, στις 21:00

ΔΩΡΟΣ ΔΗΜΟΣΘΕΝΟΥΣ

«Από την Κύπρο και τη Μεσόγειο. Ένας Μουσικός Περίπλους»

Συμμετέχουν: Lamia Bedioui 


            Ελένη και η Σουζάνα Βουγιουκλή 


            Μάρθα Μαυροειδή

Αφήγηση: ο ποιητής Λίνος Ιωαννίδης

Ενορχήστρωση: Νεοκλής Νεοφυτίδης

Αίθουσα: Θέατρο

Τιμές εισιτηρίων 15€
        


                    10€ (Φοιτητικό/ μέλη Σωματείου Χορογράφων, (ΣΕ.ΧΩ.ΧΟ), Σ.Ε.Η., 




σπουδαστές δραματικών σχολών και χορού, κάτοχοι Κάρτας 


Ανεργίας (ΟΑΕΔ), Πολυτέκνων (ΑΣΠΕ), Ευρωπαϊκής Κάρτας 


Νέων, Κάρτας Πολιτισμού, ΑμΕΑ, άνω των  65 ετών ) 

***

Τρίτη 27 και Τετάρτη 28 Δεκεμβρίου 2011, στις 21:00

ΘΕΑΤΡΟ ΙΔΡΥΜΑΤΟΣ ΜΙΧΑΛΗΣ ΚΑΚΟΓΙΑΝΝΗΣ

Η μουσική των Χριστουγέννων είναι Μπαρόκ !

Ιταλικά Μαργαριτάρια

των A.Corelli, D.Scarlatti, P.Locatelli, D.Ortiz

Μια εορταστική συναυλία με έργα Iταλικού Mπαρόκ

για Φλάουτο, Φλάουτο με ράμφος, Βιόλα ντα γκάμπα και Τσέμπαλο

Για δεύτερη χρονιά φέτος το Ίδρυµα Μιχάλης Κακογιάννης γιορτάζει τα Χριστούγεννα

με μια εκδήλωση Μουσικής Μπαρόκ, αφιερωμένη στη γενέτειρα του είδους, την Ιταλία.

Η Ναταλία Γεράκη - φλάουτο, ο Δημήτρης Κούντουρας - φλάουτο με ράμφος, ο Ανδρέας Λινός - βιόλα ντα γκάμπα και ο Μάρκελλος Χρυσικόπουλος - τσέμπαλο ερμηνεύουν και χωροθετούν έργα των Αρκάτζελο Κορέλι, Ντομένικο Σκαρλάτι, Πιέτρο Αντόνιο Λοκατέλι και Ντιέγκο Όρτιθ.

Έντονο συναίσθημα, λυρισμός και δραματικότητα χαρακτηρίζουν τη μουσική του Μπαρόκ, που γεννήθηκε στην Ιταλία τις τελευταίες δεκαετίες του 16ου αιώνα και από εκεί εξαπλώθηκε σε ολόκληρη σχεδόν την Ευρώπη. Κορυφαίοι εκπρόσωποι του ιταλικού μπαρόκ, που ανέδειξαν νέες φόρμες ενόργανης μουσικής, περιλαμβάνονται στο πρόγραμμα της χριστουγεννιάτικης αυτής συναυλίας: από τη Νάπολη προέρχονται οι ριτσερκάρε για βιόλα ντα γκάμπα, συνθέσεις του πρώιμου μπαρόκ του Ντιέγκο Όρτιθ και ακόμα οι 555 (!) σονάτες για τσέμπαλο του διάσημου βιρτουόζου Ντομένικο Σκαρλάτι. Στη Ρώμη ο Αρκάντζελο Κορέλι απέκτησε φήμη και πλούτο κυρίως χάρη στα κοντσέρτι γκρόσι, όπως το εξαιρετικό και δημοφιλές «Κοντσέρτο των Χριστουγέννων», ενώ συνέθεσε μερικές από τις πιο όμορφες παραλλαγές πάνω σε ένα από τα παλαιότερα μουσικά θέματα της Ευρώπης, τη «Follia». Κοντά στον Κορέλι μαθήτευσε και ο ιδιαίτερα προικισμένος συνθέτης και βιολίστης Πιέτρο Αντόνιο Λοκατέλι από το Μπέργκαμο, το συνθετικό έργο του οποίου περιλαμβάνει κυρίως έργα για βιολί, αλλά και 12 κομψότατες σονάτες για φλάουτο τραβέρσο.

To Πρόγραμμα

DIEGO ORTIZ (1510/25-1570)
Ricercare αρ.1 πάνω στο 'Passamezzo antiquo'
Ricercare αρ.2 πάνω στο 'O Felici Occhi miei'
για βιόλα ντα γκάμπα και τσέμπαλο

DOMENICO SCARLATTI (1660-1725)
Σονάτα σε Φα μείζονα, Κ.257
για τσέμπαλο

PIETRO ANTONIO LOCATELLI (1695-1764)
Σονάτα αρ.2 σε Ρε μείζονα, οp.2 
για φλάουτο και μπάσο κοντίνουο

ARCANGELO CORELLI (1653-1713)
Παραλλαγές πάνω στη 'La Follia' - Σονάτα σε Ρε ελάσσονα, αρ.5, οp.12
για φλάουτο με ράμφος και μπάσο κοντίνουο

ARCANGELO CORELLI (1653-1713)
Concerto Grosso αρ.12 σε Φα μείζονα, οp.6
για 2 φλάουτα και μπάσο κοντίνουο (προσαρμογή Δ. Κούντουρας)

ARCANGELO CORELLI (1653-1713)
Concerto Grosso αρ.8 «για τη Νύχτα των Χριστουγέννων»
σε Σολ ελάσσονα, οp.6
για 2 φλάουτα και μπάσο κοντίνουο (προσαρμογή Δ. Κούντουρας)

Χορηγοί επικοινωνίας

· Τρίτο Πρόγραμμα

· arTree-Αστική μη Κερδοσκοπική Εταιρία Μουσικών Παρεμβάσεων

· Χώρος Πολιτισμού ABOUT: & Counting Art-Αστική Μη Κερδοσκοπική Εταιρία

· Ωδείον Νικόλαος Μάντζαρος

Εκτέλεση παραγωγής: Mark the Day
Τρίτη 27 και Τετάρτη 28 Δεκεμβρίου 2011, στις 21:00

 Ίδρυμα Μιχάλης Κακογιάννης

Η μουσική των Χριστουγέννων είναι Μπαρόκ !

Ιταλικά Μαργαριτάρια

των A.Corelli, D.Scarlatti, P.Locatelli, D.Ortiz

Μια εορταστική συναυλία με έργα Iταλικού Mπαρόκ

για Φλάουτο, Φλάουτο με ράμφος, Βιόλα ντα γκάμπα και Τσέμπαλο

Αίθουσα: Θέατρο

Διάρκεια: 70' 

Εισιτήρια: 12€ γενική είσοδος
*******
Πέμπτη 29 Δεκεμβρίου 2011, στις 21:00

ΤΟΥ ΕΡΩΤΑ ΚΑΙ ΤΟΥ ΟΝΕΙΡΟΥ 

ΜΑΡΑ ΘΡΑΣΥΒΟΥΛΙΔΟΥ - ΓΙΩΡΓΟΣ ΝΙΑΡΧΟΣ
 Ένα μουσικό ταξίδι μέσα στο χρόνο, συμπαρασύροντας τον θεατή σε μια όμορφη διαδρομή μέσα από αθάνατες μελωδίες και μουσικές που έχουμε αγαπήσει: ΟΠΕΡΕΤΑ-ΜΙΟΥΖΙΚΑΛ- ΚΑΝΤΣΟΝΕΤΑ- ΕΛΛΗΝΙΚΟ ΚΑΙ ΞΕΝΟ ΣΙΝΕΜΑ/ΘΕΑΤΡΟ.

Σκηνική επιμέλεια, κινησιολογία: ΝΑΝΑ ΘΡΑΣΥΒΟΥΛΙΔΟΥ
GUEST:Ο ΧΟΡΕΥΤΗΣ ΚΑΙ  ΧΟΡΟΓΡΑΦΟΣ ΘΟΔΩΡΗΣ ΠΑΝΑΣ
ΤΟΥ ΕΡΩΤΑ ΚΑΙ ΤΟΥ ΟΝΕΙΡΟΥ ΜΕ ΤΗ ΜΑΡΑ ΘΡΑΣΥΒΟΥΛΙΔΟΥ ΚΑΙ ΤΟΝ ΓΙΩΡΓΟ ΝΙΑΡΧΟ..

Πέμπτη 29 Δεκεμβρίου 2011, στις 21:00

Αίθουσα: Θέατρο

Διάρκεια: 90'
Εισιτήρια: 15€ ενιαίο
ΘΕΑΤΡΙΚΕΣ ΠΑΡΑΣΤΑΣΕΙΣ
"Ο ΑΜΕΡΙΚΑΝΟΣ" 
μια δραματοποιημένη διήγηση από τον Θανάση Σαράντο, 
βασισμένη στο ομότιτλο κλασικό διήγημα του Αλέξανδρου Παπαδιαμάντη,
επιστρέφει στην Αθήνα και ανεβαίνει για τρίτη χρονιά,
τιμώντας την επέτειο 100 ετών από το θάνατο του Σκιαθίτη συγγραφέα

Εταιρεία Θεάτρου «Ηθικόν Ακμαιότατον»
Από Παρασκευή 2 έως Παρασκευή 30 Δεκεμβρίου 2011

Επαναλαμβάνεται για λίγες παραστάσεις η πολύ επιτυχημένη δραματοποιημένη διήγηση από τον Θανάση Σαράντο, που βασίζεται  στο ομότιτλο κλασικό διήγημα του Αλέξανδρου Παπαδιαμάντη.

Μια θεατρική διασκευή του ομώνυμου κλασικού διηγήματος του Σκιαθίτη συγγραφέα για έναν ηθοποιό και για ένα μουσικό υπενθυμίζει τις διαστάσεις που μπορεί να πάρει η ανθρώπινη μοναξιά και η «αθεράπευτη» καχυποψία απέναντι σε οτιδήποτε άγνωστο ή φαινομενικά «ξένο».    Ο ήρωας είναι «ξένος μέσα στον κόσμο του».   Είναι ένας Έλληνας μετανάστης, που ύστερα από 25 χρόνια επιστρέφει στο νησί του και δεν τον αναγνωρίζει κανένας. Περιπλανάται μόνος στην αποβάθρα του λιμανιού και τριγυρνά στα σοκάκια της μικρής συνοικίας και στα χαλάσματα του πατρικού σπιτιού του. Το μόνο που τον κάνει να συνεχίζει να ελπίζει είναι ο έρωτας. Ο "Αμερικάνος" θα μπορούσε να είναι και η σημερινή ιστορία ενός μετανάστη εδώ στην Ελλάδα.  Στην παράσταση ο Θανάσης Σαράντος ως αφηγητής, ερμηνεύει μια περσόνα του Παπαδιαμάντη, κρυφοκοιτάζει τη δράση και "μετατοπίζεται" σε όλα τα πρόσωπα που αφηγείται, με τη συνδρομή της μουσικής και των ήχων από τον συνθέτη Λάμπρο Πηγούνη. 

Συντελεστές

	Σκηνοθεσία –Ερμηνεία - Φωτισμοί:
	Θανάσης Σαράντος

	Μουσική Σύνθεση:
	Λάμπρος Πηγούνης

	Μουσικός επί σκηνής:
	Λάμπρος Πηγούνης

	Σκηνική Επιμέλεια:
	Λίνα Μότσιου

	Βοηθός Σκηνοθέτη:
	Δημήτρης Κερεστεντζής

	Φωτογραφίες:
	Μαριλένα Σταφυλίδου,
Τάκης Βεκόπουλος


"Ο Αμερικάνος"
Θανάσης Σαράντος
Αίθουσα: Black Box

Διάρκεια: 65'

Εταιρεία Θεάτρου «Ηθικόν Ακμαιότατον»

Από Παρασκευή 2 έως Παρασκευή 30 Δεκεμβρίου 2011

Από Παρασκευή 2 έως και Κυριακή 18 Δεκεμβρίου 2011
Παρασκευή, Σάββατο στις 21:30

Κυριακή στις 20:00

Από Τετάρτη 21 έως και Παρασκευή 30 Δεκεμβρίου 2011
Τετάρτη, Πέμπτη, Παρασκευή στις 21:30

Τιμές εισιτηρίων: 15€,   

                                  10€ Φοιτητικό/ Κάτοχοι Κάρτας Ανεργίας (ΟΑΕΔ) & 




 Πολυτέκνων (ΑΣΠΕ) & Ευρωπαϊκής Κάρτας Νέων & Κάρτας 


 Πολιτισμού/ Άτομα άνω των 65 ετών/ Νέοι έως 25 ετών/ 


 Σπουδαστές Δραματικών Σχολών/ ΑμΕΑ/ Μέλη Εταιρίας 


 Παπαδιαμαντικών Σπουδών & Συλλόγου απανταχού 



 Σκιαθιτών/ Γκρουπ άνω των 10 ατόμων


Τετάρτες & Κυριακές μειωμένη τιμή εισιτηρίου για όλους τους θεατές: €10 

Παραστάσεις για οργανωμένες επισκέψεις σχολείων:
Ημέρες παραστάσεων: 1 Δεκεμβρίου έως 31 Ιανουαρίου από Δευτέρα έως και Παρασκευή 
Ώρα έναρξης: 10:30 π. μ.
Υπεύθυνη για οργάνωση παραστάσεων: Σταματία Αντωνάτου
Τηλ.: 210 3418584 (πρωινές ώρες), 697 4926755
Τιμή εισιτηρίου: €7 ανά μαθητή
*****
Τρίτη 20, Δευτέρα 26, Τρίτη 27 Δεκεμβρίου 2011

Δευτέρα 2, Τρίτη 3 Ιανουαρίου 2012

στις 21:30

Οι Ελαφροΐσκιωτοι
Μια χριστουγεννιάτικη ιστορία του Αλέξανδρου Παπαδιαμάντη

σκηνοθεσία: Μαριτίνα Πάσσαρη

http://www.youtube.com/watch?feature=player_detailpage&v=hKNYW2s4RQc
 

Μια παραμονή Χριστουγέννων ο Αγάλλος, ένας   «ελαφροΐσκιωτος» οικογενειάρχης, που ξόδεψε οκτώ χρόνια της νιότης του ανάμεσα σε  δύο αρραβωνιαστικιές, ξεκινάει να επιστρέψει στο σπίτι του όπου τον περιμένει η γυναίκα του με τα δυο τους παιδιά. Αργεί. Τι θα συμβεί αυτή τη μαγική, άγια νύχτα όπου ο χρόνος μοιάζει σταματημένος;

Παραμένοντας πιστή   στο πνεύμα του συγγραφέα αλλά τολμώντας μια περιπετειώδη μορφή, η παράσταση είναι μια  συνάντηση ανάμεσα στον όχι και τόσο μακρινό  κόσμο του Παπαδιαμάντη  με την ευαισθησία  μιας νεανικής θεατρικής ομάδας του σήμερα. Μια ομάδα σπουδαστών στη Δραματική Σχολή του Εθνικού Θεάτρου  η οποία μέσα από ομαδική δουλειά και αυτοσχεδιασμούς, ανακαλύπτει φρέσκιες, μαγικές, αστείες  και δραματικές όψεις του διηγήματος.   

Σημειώνει η σκηνοθέτης:

«Με τους ηθοποιούς αυτούς είχα δουλέψει έναν ολόκληρο χρόνο στη σχολή αυτοσχεδιαστικά στην αρχή και μετά πάνω σε κείμενα από τον Άμλετ του Σαίξπηρ. 

Το καλοκαίρι μετά το τέλος των εξετάσεων εργαστήκαμε με παρόμοιο τρόπο και στους Ελαφροΐσκιωτους. Με ομαδικό πνεύμα και αυτοσχεδιασμούς προσπαθήσαμε  να διατηρήσουμε και να μεταφέρουμε στη σκηνή το ενδιαφέρον της πρόβας. Την ελευθερία, τη συγκέντρωση, τις στιγμές που ξεπερνάμε τις δυνατότητές μας και φανερώνουμε απρόβλεπτες όψεις του κειμένου και του εαυτού μας….»

Η παράσταση  παρουσιάστηκε με μεγάλη επιτυχία μόνο 2 φορές τον Ιούλιο του 2011 στο Απεντομωτήριο στην Καβάλα ως παραγγελία –παραγωγή του Φεστιβάλ Φιλίππων - Θάσου που ήταν αφιερωμένο στον Αλέξανδρο Παπαδιαμάντη. Οφείλονται δε πολλές ευχαριστίες τόσο στον  διευθυντή του Φεστιβάλ Θοδωρή Γκόνη για τη βοήθεια, τη συμπαράσταση και τη φιλία, όσο και στη Δραματική Σχολή του Εθνικού θεάτρου που μας βοήθησε στην πρώτη παρουσίαση στην Καβάλα αλλά και στην Αθήνα. Τους σπουδαστές, το προσωπικό και τον διευθυντή Βίκτωρα Αρδίττη. 

Συντελεστές

Σκηνοθεσία: Μαριτίνα Πάσσαρη, 

Βοηθός Σκηνοθέτη: Ηλέκτρα Αλεξανδροπούλου

Σχεδιασμός Φωτισμών: Ζωή Μολυβδά Φαμέλη, Αναστασία Τζέλλου

 

Αφίσα: Ελίζα Γεροντάκη

Φωτογραφίες αφίσας:  Σπύρος Σταμούλης

Φωτογραφίες: Λυδία Ελιόγλου

Παραγωγή: Θέατρο του Λόγου

Παίζουν 

Στέλλα Βογιατζάκη

Χαρά- Μάτα Γιαννάτου

Έλλη Ιγγλίζ

Μιχάλης Κίμωνας

Μάρκος Παπαδοκωσταντάκης

Κατερίνα Παπανδρέου

Αλέξανδρος Φράγκος

 

Ίδρυμα Μιχάλης Κακογιάννης 

Τρίτη 20 Δεκεμβρίου

Δευτέρα 26, Τρίτη 27 Δεκεμβρίου 2011

Δευτέρα 2, Τρίτη 3 Ιανουαρίου 2012, στις 21:30

Αίθουσα: black box 

Διάρκεια παράστασης: 65' 

Είσοδος: 10€ 

                     5€ (Φοιτητικό,

                           κάτοχοι Κάρτας Ανεργίας (ΟΑΕΔ), Πολυτέκνων (ΑΣΠΕ), Ευρωπαϊκής 

                           Κάρτας Νέων, Κάρτας Πολιτισμού, ΑμΕΑ, άνω των  65 ετών) 

****

Πέμπτη 22 και Παρασκευή 23 Δεκεμβρίου, στις 21.00

ΑΠΟΚΑΛΥΨΗ ΤΟΥ ΙΩΑΝΝΗ

σε

ποιητική απόδοση και μουσική σύνθεση

Νίκου Παπακώστα

σκηνοθετική επιμέλεια και αφήγηση: Γιώργος Καραμίχος

Στο Ίδρυμα Μ. Κακογιάννης  την Πέμπτη 22 και την Παρασκευή 23 Δεκεμβρίου, στις 21.00 παρουσιάζεται, για δύο μόνο παραστάσεις, ένα ξεχωριστό έργο, που καταλαμβάνει μία ιδιαίτερη θέση στην παγκόσμια γραμματεία, την "Αποκάλυψη του Ιωάννη", σε ποιητική απόδοση στα σύγχρονα ελληνικά και μουσική του Νίκου Παπακώστα. 

Η "Αποκάλυψη του Ιωάννη",  ένα πανανθρώπινο έργο που κινείται ανάμεσα στην προφητεία και το όραμα, την αγωνία και την υπέρβαση, με την  ποιητική απόδοση και τη μουσική του Νίκου Παπακώστα, αλλά και τη σκηνοθετική επιμέλεια και αφήγηση του Γιώργου Καραμίχου, αποκτά μία νέα, διαφορετική μορφή. Χωρίς να αλλοιώνεται το περιεχόμενό του ή να αποκτά αυθαίρετες ερμηνείες έρχεται ένα βήμα πιο κοντά στο θρησκευόμενο και μη ελληνικό κοινό, αλλά μέσω της μουσικής, και το παγκόσμιο, αναδεικνύοντας όλη την μοναδικότητά του. Όλη την ξεχωριστή του δύναμη, τους πολλαπλούς συμβολισμούς του, το θείο μεγαλείο όπως αποκαλύπτεται από τα οράματα και το λόγο του Ιωάννη. 
Ο Νίκος Παπακώστας επεδίωξε να κάνει πιο κατανοητό στον αναγνώστη και τον ακροατή ένα εξαιρετικά δύσκολο και μερικές φορές στριφνό και δυσνόητο κείμενο και αυτός ήταν ο λόγος που επέλεξε στη μετάφραση και την ποιητική του απόδοση μια απλή, κατανοητή και χωρίς ακρότητες γλώσσα. 

Ο Γιώργος Καραμίχος  σημειώνει:   "Η Αποκάλυψη του Ιωάννη, στην καινούργια έμμετρη απόδοση δια χειρός Νίκου Παπακώστα αποτελεί μία ευφάνταστη και συνάμα ακριβή ποιητική ματιά του σπάνιου και αρχετυπικού αυτού έργου. Η παράστασή μας, ακολουθώντας την εμπλουτισμένη με παραδοσιακά και σύγχρονα όργανα και μοτίβα μουσική, ευελπιστεί να αναδείξει την εντυπωσιακή, πυκνή και πλήρη μάχη των δυνάμεων του πρωτότυπου έργου. Το Σκοτάδι απέναντι στο Φως, οι Δαίμονες απέναντι στους Αγγέλους, ο ανθρώπινος Φόβος απέναντι στη αρχέγονη Γνώση. Εδώ συναντώνται, τόσο εικαστικά όσο και ερμηνευτικά, τα στοιχεία  της φύσης με τα συμβολικά στοιχειά της Αποκάλυψης. Όπλα μας η μουσική, η εικόνα κι ο λόγος. Ο ήχος με τη σιωπή του και το φως με τη σκιά του."

Στην παράσταση σημαντικό ρόλο διαδραματίζουν οι  εικαστικές δημιουργίες του Ιωάννη Βλαζάκη, οι φωτισμοί της Χριστίνας Θανάσουλα, και τα ηχητικά εφέ του Ηλία Λάκκα που διαμορφώνουν ένα σύγχρονο, εντυπωσιακό σκηνικό περιβάλλον, συνταιριαστό με το έργο.   Προηχογραφημένα μουσικά κομμάτια του Νίκου Παπακώστα αγκαλιάζουν και προβάλλουν τον ποιητικό λόγο, και εμπλέκονται αρμονικά με τις νέες συνθέσεις του, που γράφτηκαν ειδικά για το έργο, τις οποίες ερμηνεύουν ζωντανά επί σκηνής, οι μουσικοί: Μαρία Ρεμπούτσικα, Α΄ βιολί, Γιώργος Κωνσταντινίδης Β΄ βιολί, Φιλένια Σπαχή Τσέλο, Νίκος Πιτλόγλου πιάνο, Κώστας Κουτσικούρης κλασική κιθάρα. 

Πέμπτη 22 και Παρασκευή 23 Δεκεμβρίου, στις 21.00

ΑΠΟΚΑΛΥΨΗ ΤΟΥ ΙΩΑΝΝΗ
Ποιητική απόδοση στα σύγχρονα ελληνικά και μουσική σύνθεση: Νίκος Παπακώστας

Σκηνοθετική Επιμέλεια και Αφήγηση: Γιώργος Καραμίχος

Εικαστική δημιουργία: Ιωάννης Π. Βλαζάκης  

Φωτισμοί: Χριστίνα Θανάσουλα  
Ήχος και εφέ: Ηλίας Λάκκας  

Συμμετέχουν επί σκηνής οι μουσικοί:

Μαρία Ρεμπούτσικα : Α΄ βιολί  

Γιώργος Κωνσταντινίδης: Β΄ βιολί  
Φιλένια Σπαχή: Τσέλο  
Νίκος Πιτλόγλου: Πιάνο  
Κώστας Κουτσικούρης: Κλασική Κιθάρα    

Διάρκεια: 1.40΄

Τιμή εισιτηρίων 12€, ενιαίο     

Αίθουσα: Θέατρο   

Χορηγοί Επικοινωνίας

ΒΗΜΑ FM 99,5

Ως3

Artrως Radio 
Click@life.gr
Mediasoup.gr

Monopoli.gr

Camera Stylo on line 

For Free

ΚΙΝΗΜΑΤΟΓΡΑΦΟΣ
BICYCLE FILM FESTIVAL
Ποδήλατο | Κινηματογράφος | Μουσική | Εικαστικά 
από τις 8 έως τις 11 Δεκεμβρίου 2011
Ποδήλατο | Κινηματογράφος
Προβολές: από τις 9 έως τις 11 Δεκεμβρίου 2011

στο Ίδρυμα Μιχάλης Κακογιάννης
Το Βicycle Film Festival, το επιδραστικότερο ποδηλατικό φεστιβάλ στον κόσμο, επιστρέφει για δεύτερη φορά στην Αθήνα από τις 8 έως τις 11 Δεκεμβρίου, στο πλαίσιο της παγκόσμιας περιοδείας του για το 2011. Το φεστιβάλ που ξεκίνησε πριν από 11 χρόνια στη Νέα Υόρκη θέλοντας να γιορτάσει την αναδυόμενη τότε ποδηλατική κουλτούρα μέσα από τη μουσική, την τέχνη και φυσικά τον κινηματογράφο, ταξιδεύει πλέον σε περισσότερες από 30 χώρες σ’ ολόκληρο τον κόσμο και επισκέπτεται την πόλη μας με την υποστήριξη της Πρεσβείας των Η.Π.Α. στην Αθήνα. 

Το εξαιρετικά ενδιαφέρον αθηναϊκό του πρόγραμμα για φέτος περιλαμβάνει μια εικαστική έκθεση με την συμμετοχή ανερχόμενων αλλά και καταξιωμένων δημιουργών στον πολυχώρο six d.o.g.s., ποδηλατοβόλτες, επιδείξεις bmx στο εντυπωσιακό our park cu skate plaza, αγώνες και ποδηλατικό οικοτουρισμό με το Cycling4wine.  
Προβολές 

Το βάρος βέβαια του Φεστιβάλ πέφτει στο εκλεκτικό πρόγραμμα των προβολών του, που μας προσκαλεί σ’ ένα κινηματογραφικό ταξίδι από τις πίστες keirin της Ιαπωνίας μέχρι τις κορυφές των Άνδεων και από τους χωμάτινους δρόμους της Γκάνα στην Αφρική μέχρι τους λόφους του Σαν Φρανσίσκο. Ανάμεσα στις ταινίες που ξεχωρίζουν για φέτος οι With my own two wheels, ένα συγκινητικό ντοκιμαντέρ με ήρωες 5 διαφορετικούς ανθρώπους στην Ζάμπια, την Ινδία, τη Γκάνα, την Γουατεμάλα και την Καλιφόρνια των οποίων η ζωή άλλαξε για πάντα χάρη στο ποδήλατο, Of Steel, για τον θρυλικό Ιταλό κατασκευαστή Dario Pegoretti,  Trans Andes Challenge, ένα μαγευτικό ποδηλατικό οδοιπορικό στα βουνά της Χιλής και της Παταγονίας και Racing Towards Red Hook, ένα ντοκιμαντέρ αφιερωμένο στον πιο διάσημο ανεπίσημο αγώνα fixed gear στον κόσμο, το Red Hook Criterium της Νέας Υόρκης. Δείτε ακόμα πρωτότυπα animation και μουσικά video, ένα best of αφιέρωμα στον Lucas Brunelle, μάθετε για την ανέλπιστα εντυπωσιακή σκηνή fixed gear της Τζακάρτα στην Ινδονησία (Jacartarck) και freestyle στην Γκάνα (Bikelordz: stunts and styles from Accra, Ghana). 

Όλες οι ταινίες προβάλλονται με ελληνικούς υπότιτλους. 

Tρέιλερ για όλες τις ταινίες του Φεστιβάλ: www.bicyclefilmfestival.com  

Με το τέλος των προβολών καθημερινά η δράση θα μεταφέρεται σε γνωστά στέκια της πόλης για μια σειρά από parties, που θα ανακοινωθούν σύντομα.
Το BFF αγκαλιάζει όλες τις μορφές ποδηλασίας. Κούρσες, ΒΜΧ, fixed gear, cyclocross, touring, downhill, mountain, όλα βρίσκουν θέση στο πρόγραμμά του. Ως φεστιβάλ υποστηρίζει την αστική ποδηλατική "φυλή" και μεγαλώνει παράλληλα μαζί της. 

Η έκθεση SPOKED! 2011, που θα πραγματοποιηθεί στον πολυχώρο six d.o.g.s., είναι μια συγκέντρωση αφηγήσεων και εικόνων με αφετηρία το ποδήλατο. Συμμετέχουν οι φωτογράφοι Γιάννης Καλύβας, Ηλίας Μερτής, Βαγγέλης Παράβας και Ευθύμης Σανίδης, ο εικαστικός και καθηγητής της ΑΣΚΤ Μάριος Σπηλιόπουλος, οι ομάδες Arbit City Group και GPO crew, οι street artists ICNOC και MOKA. 
Νυχτερινή ποδηλατοβόλτα με την συνδιοργάνωση της ομάδας freeday Η μαζικότερη νυχτερινή ποδηλατοβόλτα της πόλης, καταλύτης της ποδηλατικής σκηνής της Αθήνας, δεν θα μπορούσε παρά να έχει μια θέση στο πρόγραμμα του BFF Athens.  
Fast Friday Το fixedgearathens.com παρουσιάζει τη νέα γρήγορη βόλτα της Αθήνας για fixed gear ποδήλατα και όχι μόνο. 
ΒΜΧ Fun Jam  Εντυπωσιακά άλματα στην ειδικά τοποθετημένη για την περίσταση ράμπα του νέου skate park της Αθήνας our park cu skate plaza. 
Cycling4wine Μια ποδηλατική εκδρομή μετά οινικής γευσιγνωσίας σε επιλεγμένα οινοποιεία του Μαρκόπουλου. 
CYCLOCROSS  Ένας επίσημος αγώνας cyclocross από τον ποδηλατικό σύλλογο ΘΗΣΕΑ στην Πανεπιστημιούπολη Ζωγράφου 
Σε σκοτεινές αίθουσες και στους δρόμους της πόλης το BFF σας περιμένει από τις 8 έως τις 11 Δεκεμβρίου 2011! 

Περισσότερες πληροφορίες: www.bicyclefilmfestival.com/athens 

Επικοινωνία: Νατάσσα Πανδή (6977051525) 

ΔΙΟΡΓΑΝΩΣΗ 

Bicycle Film Festival Athens 

ΜΕ ΤΗΝ ΥΠΟΣΤΗΡΙΞΗ  

της Πρεσβείας των Η.Π.Α. στην Αθήνα 

ΥΠΟ ΤΗΝ ΑΙΓΙΔΑ

ΕΛΛΗΝΙΚΗ ΟΜΟΣΠΟΝΔΙΑ ΠΟΔΗΛΑΣΙΑΣ

Wiiings provided by 

Red Bull

ΥΠΟΣΤΗΡΙΚΤΕΣ 

48χ17 cycles

BONDEX
CYCLELOVERS.COM online store

PLENTY ΜΟΥΣΙΚΕΣ ΠΑΡΑΓΩΓΕΣ 

ΧΟΡΗΓΟΣ ΦΙΛΟΞΕΝΙΑΣ 

NOVOTEL ATHENS 

ΧΟΡΗΓΟΙ ΕΠΙΚΟΙΝΩΝΙΑΣ 

MTV

BEST 92.6, V FM 
Μ ΒΙΚΕ
www.athensfixedgear.gr, www.flix.gr 

****

Ίδρυμα Μιχάλης Κακογιάννης
BICYCLE FILM FESTIVAL
Ποδήλατο | Κινηματογράφος
Προβολές:  Παρασκευή  9, Σάββατο 10  & Κυριακή  11 Δεκεμβρίου 2011
Δύο διαφορετικές προβολές καθημερινά: στις 19:00 & στις 21:00
Αίθουσα: Κινηματογράφος 

Τιμές εισιτηρίων 5€ κάθε προβολή, 



      8 € ημερήσιο,


                 24€ εβδομαδιαίο

***

ΔΕΚΕΜΒΡΙΟΣ 2011 – ΑΠΡΙΛΙΟΣ 2012

Τετάρτες με Κινηματογράφο στο ΙΜΚ

Προβολές Κλασικών Κινηματογραφικών Αριστουργημάτων

Σε συνεργασία με τη New Star και τον Βελισσάριο Κοσσυβάκη

Κάθε Τετάρτη με  ελεύθερη είσοδο

Δεκέμβριος 2011 

Μικρό Αφιέρωμα στον Γούντι Άλεν και σε 4 καυτές κωμωδίες του

από την Τετάρτη 7/12 έως την Τετάρτη 28/12, στις 21:30

Το ΙΜΚ στο πλαίσιο της γενικότερης προσφοράς του στους φιλότεχνους της Αθήνας με τη συνεργασία και την υποστήριξη της ανεξάρτητης εταιρίας διανομής επιλεγμένων ταινιών New Star και τον Βελισσάριο Κοσσυβάκη, καθιερώνει μία άτυπη Κινηματογραφική Λέσχη, κάθε Τετάρτη στις 21:30, με ελεύθερη είσοδο, στον υψηλού επιπέδου Κινηματογράφο του. Στις Τετάρτες με Σινεμά του ΙΜΚ, έχουν θέση και θα προβάλλονται ταινίες καθιερωμένων και νέων δημιουργών, ταινίες που μιλούν μία ατόφια κινηματογραφική γλώσσα με εμφανές το στίγμα κάθε δημιουργού, ταινίες που έχουν προσφέρει στην ιδιαίτερη εικόνα και την εξέλιξη εκείνου του κινηματογράφου που αποτυπώνει το διαφορετικό,  ανοίγει ορίζοντες, ψυχαγωγεί και ταυτόχρονα επικεντρώνεται σε ανθρώπους και καταστάσεις, σχέσεις και γεγονότα με ευρύτερο ενδιαφέρον.

Η αρχή γίνεται με ένα μικρό αφιέρωμα στον ξεχωριστό, σπουδαίο σκηνοθέτη, σεναριογράφο, ηθοποιό, συγγραφέα  και μουσικό Γούντι Άλεν και τέσσερεις από τις σπαρταριστές κωμωδίες του, με τους ανεπανάληπτους διαλόγους, την καυστική σάτιρα και τα εξαιρετικά αστεία οπτικά γκαγκς,  που έχουν ανήκουν στις top ten από τη συνολική του φιλμογραφία: Ζητείται εγκέφαλος για ληστεία (1969), Μπανάνες (1971), Τα Πάντα Γύρω από το Σεξ (1972), Ο Υπναράς (1973). Ταινίες κλασικές πλέον, που δεν χορταίνει κανείς να βλέπει και κάθε φορά να ανακαλύπτει νέα στοιχεία.  

Επιπλέον, το Ωδείο Φίλιππος Νάκας επιφυλάσσει μια ευχάριστη έκπληξη στο κοινό του Ιδρύματος Μιχάλης Κακογιάννης. Μικρές jazz συναυλίες αποτελούν την πιο ταιριαστή εισαγωγή στον κόσμο των "κλασικών" ταινιών του Γούντι Άλεν. 

Την Τετάρτη 14 και την Τετάρτη 21 Δεκεμβρίου, από τις 21:00  το φουαγιέ του Ιδρύματος Μιχάλης Κακογιάννης θα πλημμυρίσει από jazz ρυθμούς και μελωδίες. 

Συμμετέχουν οι σπουδαστές του Ωδείου Φίλιππος Νάκας Παναγιώτης Αθάνατος- κιθάρα,  Παναγιώτης Τσίγκος - πιάνο,  Αντώνης Αρβανίτης - κοντραμπάσο.

Τετάρτες με Κινηματογράφο στο ΙΜΚ

Προβολές Κλασικών Κινηματογραφικών Αριστουργημάτων

Σε συνεργασία με τη New Star και τον Βελισσάριο Κοσσυβάκη

Κάθε Τετάρτη με ελεύθερη είσοδο

Δεκέμβριος 2011 

Μικρό Αφιέρωμα στον Γούντι Άλεν και σε 4 καυτές κωμωδίες του

από την Τετάρτη 7/12 έως την Τετάρτη 28/12, στις 21:30

Αίθουσα: Κινηματογράφος 

Είσοδος Ελεύθερη

Κρατήσεις θέσεων με σειρά προτεραιότητας: 

210 34 18 579 Δευ – Παρ 10:00 – 14:00

Χορηγοί Επικοινωνίας

in.gr
camerastylo online

sevenart.gr

forfree.gr

Ίδρυμα Μιχάλης Κακογιάννης

Πειραιώς 206, Ταύρος, Αθήνα 117 78,  τηλ. 210 3418 550,  φαξ.  210 3418 570

Ηλεκτρονικό ταχυδρομείο : info@mcf.gr Ιστοσελίδα:  www.mcf.gr 

Εισιτήρια προπωλούνται στα ταμεία του Ιδρύματος (Πειραιώς 206, Ταύρος)
Δευ-Παρ 11:00 - 14:00 και τα απογεύματα μία ώρα πριν την παράσταση
Αγορά με πιστωτική κάρτα: 210 3418579, Δευ-Παρ 11:00 - 14:00 και στην Ιστοσελίδα του Ιδρύματος www.mcf.gr 

Εισιτήρια προπωλούνται και σε όλα τα καταστήματα PUBLIC

Δωρεάν στάθμευση στο εμπορικό κέντρο athensheart

Οι  θεατές των παραστάσεων του ΙΜΚ δικαιούνται δωρεάν στάθμευση στο parking του εμπορικού κέντρου, athensheart (Πειραιώς 180, κόμβος Χαμοστέρνας), με την επίδειξη του εισιτηρίου της  παράστασης εφόσον υπάρχει διαθεσιμότητα  θέσεων. 
****

Υποστηρικτές Ιδρύματος Μ. Κακογιάννης
Konstantinos
Playground Productions
Χορηγοί  Επικοινωνίας Ιδρύματος Μ. Κακογιάννης 

ΤΑ ΝΕΑ 
    METROPOLIS
    Το Ποντίκι

Αθήνα 9,84          BHMA FM 99.5

Ως 3

ελculture.gr         clickatlife.gr        culturenow.gr 

mediasoup.gr      monopoli.gr       in2life.gr

camerastyloonline.wordpress.com
Γραφείο Τύπου ΙΜΚ:  Χαρά Πετρούνια 

 210 52 44 648, 6972 710 991, e-mail: x-petrouyia@ath.forthnet.gr

